CELEX: C2007/095/32
Language: fi
Date: 2007-04-28 00:00:00
Title: Asia C-61/07: Kanne 8.2.2007 — Euroopan yhteisöjen komissio v. Luxemburgin suurherttuakunta

28.4.2007   
            
            
               FI
            
            
               Euroopan unionin virallinen lehti
            
            
               C 95/18
            
         Kanne 8.2.2007 — Euroopan yhteisöjen komissio v. Luxemburgin suurherttuakunta
   (Asia C-61/07)
   (2007/C 95/32)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: U. Wölker ja J.-B. Laignelot)
   
      Vastaaja: Luxemburgin suurherttuakunta
   Vaatimukset
   
               —
            
            
               Sen toteaminen, että Luxemburgin suurherttuakunta ei ole noudattanut järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi 11.2.2004 tehdyn Euroopan parlamentin ja neuvoston päätöksen N:o 280/2004/EY (1) 3 artiklan mukaisia velvoitteitaan, koska se ei ole ilmoittanut mainitun artiklan 2 kohdassa vaadittuja tietoja,
            
         
               —
            
            
               Luxemburgin suurherttuakunnan velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Luxemburgin suurherttuakunta ei ole antanut komissiolle 15.3.2005 mennessä päätöksen 280/2004 3 artiklan 2 kohdassa säädettyjä tietoja koskevaa kertomusta, joka koskee yhtäältä niitä kansallisia politiikkoja ja toimenpiteitä koskevia tietoja, joilla rajoitetaan ja/tai vähennetään kasvihuonekaasujen päästöjä lähteittäin tai lisätään nielujen aikaansaamia poistumia, kunkin kasvihuonekaasun osalta sektoreittain esitettynä, ja toisaalta kasvihuonekaasujen päästöjä lähteittäin ja niiden nielujen aikaansaamia poistumia koskevia kansallisia ennusteita vuosille 2005, 2010, 2015 ja 2020 kaasuittain ja sektoreittain ilmoitettuna.
   
      (1)  EUVL L 49, s. 1.